

**Republika e Kosovës**

 Republika Kosovo / Republic of Kosovo

***Komuna e Rahovecit***

*Opština Orahovac/Municipality Rahovec*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**



Procesverbal i dëgjimit publik për buxhetimin gjinor

### INFORMATË RRETH NJOFTIMEVE

Duke u bazuar në Ligjin për menaxhimin e financave publike dhe përgjegjësitë, Statutit të Komunës së Rahovecit Nr.1005, si dhe nenit 31 të Udhëzimit Administrativ MAPL Nr.04/2023 për Administratë të Hapur në Komuna, kryetari i Komunës së Rahovecit, Smajl Latifi dhe Drejtoria për Buxhet dhe Financa në bashkëpunim me Zyrën për Informim bënë njoftimin për organizimin e dëgjimeve buxhetore për përgatitjen e dëgjimit publik për buxhetimin gjinor, i ciliu publikua me datë: 23.05.2025 në ueb faqen e komunës së Rahovecit, në këtë vegëz: <https://rahovec.rks-gov.net/wp-content/uploads/2025/05/Njoftimi-publik-buxhetimi-gjinor.pdf> në harmoni me afatet ligjore që i përcakton Udhëzimi Administrativ.

**Po ashtu, bazuar në afatet ligjore kemi njoftuar** *grupet e interesit* **ku janë informuar rreth mbajtjes së dëgjimeve me anë të publikimit të secilit njoftimit në ueb faqe të komunës, shtatë ditë para mbajtjes së dëgjimit.**

**Njoftimet përveç që janë publikuar në uebfaqe të komunës, në Platformën për Konsultime Publike, në rrjetin social Facebook, njoftimet u janë dërguar edhe përmes rrjeteve sociale Viber dhe WhatsApp.**

### DËGJIMI PUBLIK ME FOKUS BUXHETIMIN GJINOR

Dëgjimi buxhetoru mbajt me 03.06.2025 në Sallën e Kuvendit Komunal, në orën 10:00.

Qytetarë pjesëmarrës gjthsej të pranishëm ishin: 58

* Femra ishin: 52
* Meshkuj ishin: 6

Dëshmi janë listat nënshkruese të pjesëmarrësve në këtë dëgjim.

**Blerta Nalli Gashi:** Të nderuar të pranishëm përshëndetje! I nderuar kryetar, i nderuar drejtor për Buxhet dhe Financa, drejtorë të drejtorive, anëtarë të grupit punues për përgatitjen e buxhetit, të nderuar të pranishëm! Mirë se erdhët në dëgjimin e dytë buxhetor në ciklin 3-ditor të dëgjimeve buxhetore për përgatitjen e KAB-it komunal, për të vazhduar në korrik e gusht me dëgjimet tjera buxhetore për përgatitjen e buxhetit komunal për vitin 2026. Procesi i buxhetimit në nivelin lokal i referohet procedurave dhe përgjegjësive të institucioneve të përfshira në procesin e miratimit, ekzekutimit dhe raportimit të buxheteve komunale. Procesi i buxhetimit duhet të jetë i qartë sepse rrit përgjegjësinë dhe llogaridhënien para publikut për ata që janë të përfshirë në zhvillimin e buxhetit. Një proces efektiv dhe efikas i buxhetimit në nivelin lokal do të rezultojë në cilësinë e dokumenteve të buxhetit, miratimin në kohë të dokumenteve buxhetore dhe funksionimin e duhur të institucioneve komunale. Në kthim, kjo do të rezultojë në ofrimin e mirë të shërbimeve për qytetarët dhe bizneset. Fillimisht ia kaloj fjalën drejtorit të drejtorisë për buxhet dhe financa për një prezantim të shkurtër të buxhetit nga Qarkorja e parë buxhetore e cila ka arritur më 16 maj, më pas ju mund t’i parashtroni kërkesat tuaja, të cilat do të evidentohen në procesverbale.

**Afrim Limani, drejtor pë buxhet dhe financa,** prezantoi buxhetin komunal për vitet 2026 - 2028, sipas qarkores së parë buxhetore 2026/01, të ndara në kategoritë ekonomike. Buxheti në total është 21,547,732.00, në krahasim me vitin 2025 është më i madh për 2.69%. Tregoj shumën e mjeteve financiare për secilën kategori për buxhetin e vitit 2026. Gjithashtu tregoj për kontratën kolektive ku deri më tani nga thesari për kontratë kolektive janë marrë mbi 4,000,000 mil €.

**Smajl Latifi, kryetar I komunës,** prezantoi buxhetin komunal për vitet 2026 - 2028, në vija të trasha sipas qarkores së parë buxhetore 2026/01, të ndara në kategoritë ekonomike. Gjithashtu paraqiti edhe dy faktor kryesor që do të ndikojnë në problemet financiare në këtë vit për komunën tonë: Kontrata Kolektive si dhe numri i ulët i popullsisë për komunën e Rahovecit të bërë nga regjistrimi i fundit i përfunduar në vitin 2024. U shpreh që jemi për zbatimin e kontratës kolektive dhe përmbushjen e saj sipas ligjit. Theksoj që pasojat e kontratës kolektive janë shumë të mëdha, ku po merren mjete financiare nga kategoria Mallra dhe Shërbime, Investime Kapitale si dhe Subvencione. Përkundër problemeve financiare nuk do të lejojmë që kërkesat dhe nevojat e qytetarëve të mos përmbushën, por përkundrazi do të jemi për plotësimin e kërkesave dhe zbatimin e tyre. Shpresojmë që do të ketë plotësim ndryshime në qarkoren e dytë buxhetore dhe do të nxjerrim produkte më të mira.

|  |  |
| --- | --- |
| **Emrat** | **Kërkesat nga gratë pjesëmarrëse në buxhetimin gjinor** |
|  |  |
| **Zymryte Nurkasa, zyrtare në administratë** | **Pyetje për ligjin e pagave, konkretisht për koeficientët?** |
| **Adelina Paqarrizi, drejtoreshë e “OJQ Hareja”** | **Pyetje rreth bashkëpunimit dhe koordinimit me institucionet komunale?** |
| **Habibe Haxhimustafa, shefe e sektorit për barazi gjinore** | **Pyetje rreth mundësisë sit ë realizohet barazia gjinore në udhëheqje institucionale?** |
| **Azize Kadiri, mësimdhënëse në SHFMU “Sadedin Hajda”** | **Pyetje për financimin e studentëve jashtë vendit?** |

**Smajl Latifi, kryetar i komunës së Rahovecit:** Koeficientët, janë të rregulluara në ligjin për paga, dhe është kompetencë e Ministrisë së Financave, e cila rregullohet sipas Ligjit për Menaxhimin e Financave Publike, sipas Qarkorës Buxhetore**.**

**Smajl Latifi, kryetar i komunës së Rahovecit:** Ne si komunë, kemi qenë gjithmonë të hapur për bashkëpunim dhe përkrah OJQ – ve që operojnë në komunën tonë, me mbështetje financiare (subvencione). Nga viti në vit kemi rritur mbështetjen financiare dhe do të vazhdojmë me këtë trend. Do të mundohemi që çdo kërkesë që adresohet në institucionet komunale të gjej përkrahje dhe mbështetje.

**Smajl Latifi, kryetar i komunës së Rahovecit:** Ne si komunë kemi tejkaluar kuoten gjinore të përcaktuar me ligj, ku është e përcaktuar pjesëmarrja e grave në institucione, nga lista e pagave e muajit maj, nga 1287 zyrtar në administrate, në arsim, në shëndetësi, janë të punësuara 624 gra, apo në përqindje mbi 48%. Kështu që do të jemi pro avancimit të grave në institucione komunale, në biznes etj.

**Smajl Latifi, kryetar i komunës së Rahovecit:** Përkrahja e studentëve në komunën tone nga viti në vit është rritur me mbështetje financiare me anë të bursës komunale. Vetëm këtë vit kemi dhënë 253 bursa për student dhe nxënës, në vlerë 107,100€. Fokusi I drejorisë së arsimit, ka qenë mbështetja e studentëve që janë në drejtime deficitare. Edhe në të ardhmen do të vazhdojmë përkrahjen për studentët, ndoshta këtë vit do të mbështesim me mjete finaciare, studentët të cilët janë në studime postdiplomike jashtë vendit.

**Takimi përfundoi në orën 11:00**



